लखनऊ. सूबे के सीएम अखिलेश यादव ने अपने ड्रीम प्रोजेक्ट गोमती रिवर फ्रंट का शुक्रवार को हवाई सर्वे किया। इसके बाद एरियल व्यू से ली गई फोटोज अपने टि्वटर एकाउंट पर भी शेयर की। सीएम रिवर फ्रंट प्रोजेक्ट को जल्द पूरा करना चाहते हैं।
तेजी से चल रहा काम
लखनऊ की लाइफ लाइन गोमती नदी के सौंदर्यीकरण के लिए रिवर फ्रंट योजना बनाई गई है। हनुमान सेतु से डालीगंज पुल तक और गोमती नदी के बाएं तटबंध के विकास कार्य तेज रफ्तार से किए जा रहे हैं। इसका निरीक्षण करने के लिए सीएम ने शुक्रवार को इसका हवाई दौरा किया।
39.97 करोड़ रुपए होंगे खर्च
एलडीए के वीसी सत्येंद्र सिंह के मुताबिक, पहले फेज में गोमती रिवर फ्रंट 1.70 किलोमीटर लंबा होगा। इसकी पूर्व स्वीकृत परियोजना लागत 28.94 करोड़ रुपए थी, जिसे बाद में बढ़ाकर 39.97 करोड़ किया गया। इसमें गोमती नदी के सॉलिड वेस्ट मैनेजमेंट,लैण्डस्केपिंग,ढाई मीटर चैड़ा जॉगिंग ट्रैक, चार मीटर चैड़े पाथ वे बनाया जाएगा। हनुमान सेतु मंदिर पर बंधा रोड के लेवल पर 1650 वर्ग मीटर एरिया में 36 कारों और 140 दो पहिया वाहनों के लिए ओपेन पार्किंग की व्यवस्था होगी। पुलिस चेक पोस्ट भी बनाए जाएंगे।
अफसरों में मची खलबली
सीएम अखिलेश यादव ने जैसे ही अपने हवाई दौरे की फोटोज को अपने टि्वटर अकाऊंट पर शेयर की गोमती रिवर फ्रंट से जुड़े अफसरों में खलबली मच गई। सीएम के अचानक हुए दौरे की तस्वीरों में सीएम ने करीब एक बजे ट्वीट करके लिखा ''यह तस्वीरें गोमती रिवर वाटर फ्रंट डेवलपमेंट के विकास कार्यों की हैं। सीएम के इस ट्वीट के बाद अफसरों में खलबली मच गई, सीएम का यह हवाई दौरा औचक था। लेकिन सीएम की पॉजिटिव टिप्पणी से अफसरों ने राहत की सांस ली।''
awa_Deva hin_Deva hin_Deva hin_Deva hin_Deva bho_Deva hin_Deva